2016 február – MsT&MsG
Lezárás, elengedés, újrakezdés – így csináld!
2016-02-18 2016-10-27 1 hozzászólás
Ígértem egy konkrét, elvégezhető gyakorlatot azoknak, akik úgy érzik, nehezükre esik az elengedés és a továbblépés. Foglyai egy régen eltávozott szerettük emlékének, egy régen volt párkapcsolatnak, meg nem született gyermeknek. Nem tudják lezárni elvesztett munkahelyek, elhagyott országok emlékét. Nehezükre esik elengedni a kirepülő gyermeket, nehezen élik meg egy-egy élethelyzetük lezárását… Olvasás folytatása →
Lezárás, elengedés, újrakezdés – Na de hogyan?
2016-02-18 2016-02-19 2 hozzászólás
Elveszítünk valakit, akit nagyon szerettünk, külföldre költözünk, szakít velünk a párunk, kirúgnak az állásunkból, vagy nekünk magunknak kell felmondani…Lezárul egy életszakasz: vége a szinglilétnek, kamaszkornak, a gyerekek felnőnek és kirepülnek, elérkezik az életközép válság…Megannyi élethelyzet, amikor lezárnunk, elengednünk kellene valakit, vagy valamit és szépen elgyászolnunk, hogy aztán újra “élhessünk”. Sokunknak mégsem sikerül ez annyira könnyen. Vannak, akik az évek múlásával sem heverik ki a rég elmúlt szerelmeket, nem mernek kimenni egy sírhoz, mert bűntudat gyötri őket, nem találják a helyüket külföldön, és csak vágyakoznak haza…Vajon mi az oka annak, hogy ez ennyire nehezen megy mostanság nekünk? Miért vannak ilyen sokan azok, akik nem tudják felvenni újra az életük fonalát? És mit lehet tenni egy ilyen elakadt helyzetben? Olvasás folytatása →
Minden lelkes, önkéntes királynő mögött egy sikeres férfi áll – de mit is csinál ő, a nagy ő?
2016-02-10 2016-02-11 Megjegyzés hozzáfűzése
Minden sikeres férfi mögött áll egy odaadó, támogató nő, tartja a mondás. Különösen igaz ez azokra a királyfikra, akik a nagy messzeségbe mentek szerencsét próbálni és a tarisznyájukba a hamuba sült pogácsa mellé egy asszonykát is csomagoltak, aki őértük/velük otthagyott csapot és papot – értsd munkát, addigi életet -, hogy azt a nagy álmot, célt kövesse, amit a férfi megálmodott. Persze, persze, az álom közös, de most a lelkes támogató királynőről beszélek. Aki nem áldozatot hoz, nem szenved, hanem önként és dalolva teszi mindezt. Hm…Most akkor megfordítom a mondatot: minden lelkes, önkéntes királynő mögött egy sikeres férfi áll, aki pontosan tudja, hogy imádott asszonykáját hogyan szeresse itt a nagyvilágban… Olvasás folytatása →
Ha lefejtem magamról ami nem vagyok…
2016-02-03 2016-02-05 Megjegyzés hozzáfűzése
…megtalálhatom, aki vagyok. Aki valójában vagyok.
Bradshaw azt írja Vissza Önmagunkhoz című könyvében, hogy ameddig folytatod szerepeid eljátszását, úgy halhatsz meg, hogy soha rá nem jössz, ki vagy valójában.